
	1. Проблем/проблеми за решаване: 
Проблем 1. Необходимост да се предприемат действия за прецизиране на реда за назначаване и освобождаване на председателя и заместник-председателя на Националното бюро за правна помощ
1.1. Кратко описание на проблема и причините за неговото възникване:
Съгласно чл. 11 от Закона за правната помощ (ЗПП) Националното бюро за правна помощ (НБПП) се състои от петима членове – председател, заместник-председател и трима членове. Председателят и заместник-председателят на НБПП се назначават и освобождават със заповед на министър-председателя въз основа на решение на Министерския съвет, а останалите трима членове на НБПП се избират от Висшия адвокатски съвет. 
Целта на правната помощ е да гарантира равен достъп на лицата до правосъдие чрез осигуряване и предоставяне на ефективна правна помощ (чл. 3 ЗПП). Съгласно чл. 21 ЗПП видовете правна помощ са:
1. консултация и/или подготовка на документи с оглед на постигане на споразумение преди започване на съдопроизводството или за завеждане на дело, за започване или провеждане на производство за издаване на индивидуален административен акт и/или неговото оспорване по административен ред, включително консултация и/или подготовка на документи по глава пета „а“, раздел ІІ;
2. процесуално представителство;
3. представителство в извънсъдебни процедури;
4. представителство при задържане по чл. 72, ал. 1 от Закона за Министерството на вътрешните работи (ЗМВР), по чл. 16а от Закона за митниците, по чл. 13 от Закона за военната полиция и по чл. 124б, ал. 1 от Закона за Държавна агенция „Национална сигурност“.
Съгласно Доклада за дейността на НБПП за 2025 г. правната помощ за консултации и/или подготовка на документи за завеждане на дело, за започване или провеждане на производство за издаване на индивидуален административен акт или неговото оспорване по административен ред, включително консултации и/или подготовка на документи по глава пета „а“, раздел ІІ от ЗПП, по чл. 21, т.1 ЗПП е, както следва:
· 511 броя решения на председателя на НБПП за предоставена правна помощ, въз основа на заявления на граждани, от които:
· 19 броя решения за предоставена правна помощ на лица по Регламент (ЕО) № 4/2009 на Съвета от 18 декември 2008 година относно компетентността, приложимото право, признаването и изпълнението на съдебни решения и сътрудничеството по въпроси, свързани със задължения за издръжка (OB L 7, с. 1–79), постановени в държави членки на Европейския съюз;
· 4 броя решения за предоставена правна помощ на лица по Директива 2003/8/ЕО на Съвета от 27 януари 2003 година за подобряване на достъпа до правосъдие при презгранични спорове чрез установяването на минимални общи правила за правната помощ при такива спорове (OB L 26, 31.1.2003 , с. 41–47);
· 206 броя решения на председателя на НБПП за подготовка на документи за образуване на дело и процесуално представителство на лица, след предоставена им консултация в Регионален център за консултиране, като 132 броя решения от тях са за пострадали от домашно насилие;
· 282 броя решения за предоставена правна помощ на лица по други правни проблеми. 
· Правна помощ за представителство на лица в извънсъдебни процедури, предоставена по чл. 21, т. 3 ЗПП – 12 броя решения и 364 броя решения на председателя на Бюрото за представителство в административни производства по Закона за убежището и бежанците; 
· Правна помощ за представителство на лица, задържани по ЗМВР, предоставена по чл. 21, т. 4 от ЗПП – 797 броя решения.
За 2025 г. е осъществен контрол върху общо 32 057 броя отчети по предоставена правна помощ. От общият брой проверени отчети са изготвени решения за определяне на възнаграждение за предоставена правна помощ, както следва: 
1. Решения за определяне на възнаграждение за предоставена правна помощ за консултации на Националния телефон за правна помощ – 430 броя; 
2. Решения за определяне на възнаграждение за предоставена правна помощ в Регионалните центрове за консултиране - 841 броя решения; 
3. Решения за определени възнаграждения за предоставена правна помощ по отчети на адвокати, подадени по общ ред – 30 291 броя и 1 743 броя решения за определяне на възнаграждение за предоставена правна помощ за представителство на чужденци, търсещи международна закрила по ЗУБ. 
Постановени са 1 161 броя решения за заплащане на командировъчни разходи. За 2025 г. са върнати като нередовни или с отказ за плащане 304 броя отчети. В резултат на извършен последващ контрол на решения за заплатени възнаграждения на адвокати за предоставена от тях правна помощ са отменени 22 броя решения.
Посочените по-горе данни показват същественото значение, което има правната помощ за гарантирането на равен достъп на лицата до правосъдие. 
Част от ръководството на НБПП попада към органите на изпълнителната власт, които се назначават от министър-председателя по предложение на ресорния министър. В тази категория попадат също така и изпълнителният директор на Националната агенция за приходите, който се назначава от Министерския съвет по предложение на министъра на финансите (чл. 9, ал. 3 от Закона за Националната агенция за приходите); директорът на Центъра за оценка на риска по хранителната верига, който се назначава от министър-председателя по предложение на министъра на земеделието и храните (чл. 18, ал. 1 от Закона за центъра за оценка на риска по хранителната верига) и изпълнителният директор на Българската агенция по безопасност на храните се назначава от министър-председателя по предложение на министъра на земеделието и храните (чл. 5, ал. 1 от Закона за Българската агенция по безопасност на храните). 
Условията и редът за прекратяването на мандата на всички членове на Националното бюро за правна помощ са уредени в чл. 14 ЗПП. В ал. 1 са изброени изчерпателно основанията за това, като други основания за предсрочно прекратяване на трудовото правоотношение на председателя и заместник-председателя не са предвидени. При създаването на основание закон или подзаконов нормативен акт на органи на държавна власт организирането на дейността им следва да спазва по-висока степен на гъвкавост и оперативност с оглед на осигуряване на ефективното изпълнение на множеството разнородни задачи на държавното управление и динамиката на развитие на обществените отношения в тази сфера. Провеждането на последователна и непротиворечива управленска политика в областта на правната помощ по необходимост изисква синхронизирането на действията на отделните административни структури за постигането на предварително определените от страна на изпълнителната власт цели. От друга страна, концентрирането на политическа и управленска отговорност по отношение на НБПП в лицето на министъра на правосъдието ще преодолее досегашния институционален дуализъм и ще доведе до яснота и безспорност при носенето на отговорността.
 
1.2. Възможности за решаване на проблема в рамките на съществуващото законодателство:
Необходими са законодателни изменения за решаване на констатирания в т. 1 проблем. Разпоредбата на чл. 6, ал. 1 ЗПП възлага изрично на министъра на правосъдието разработването, координирането и провеждането на държавната политика в областта на правната помощ. Националното бюро за правна помощ е органът, чрез който тази политика се организира и прилага на практика (чл. 6, ал. 2 ЗПП), поради което именно министърът на правосъдието носи политическата и институционалната отговорност за нейното изпълнение. Действащата правна уредба вече предвижда, че предложението за  назначаване на председателя и заместник-председателя на НБПП постъпва единствено от министъра на правосъдието (чл. 11, ал. 2 ЗПП). В съответствие с това обстоятелство и с оглед постигане на целите на изпълняваните политики министърът на правосъдието следва да може самостоятелно да подбере ръководната част от състава на НБПП, който да подкрепя тези политики чрез конкретизация и оптимизиране на основанията и реда за тяхното назначаване, съответно освобождаване. Това ще гарантира, че осъществяваната политика в областта на правната помощ ще бъде съобразена в най-голяма степен с изискванията на държавната политика в конкретната област. 

1.3. Причини действащата нормативна рамка да не позволява решаване на проблема:
Действащата нормативна рамка не позволява решаване на проблема. Заложените в проекта цели могат да се постигнат единствено със законодателни промени в съответния акт.
1.4. Задължения, произтичащи от нормативни актове от по-висока степен или от правото на Европейския съюз:
Няма задължения, произтичащи от нормативни актове от по-висока степен или от правото на Европейския съюз. 
1.5. Последващи оценки на нормативния акт или анализи за изпълнението на политики:
	Не са извършвани последващи оценки на въздействието на нормативния акт.
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
Проблемът не може да бъде разрешен в рамките на действащите правни норми или чрез промяна в организацията на работа. 
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Не е възможно проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности, доколкото основанията и реда за освобождаване на всички административни длъжности следва да бъдат единствено законовоуредени с оглед на спазване на конституционния принцип на правовата държава (чл. 4, ал. 1 от Конституцията на Република България). 
1.3. Посочете защо действащата нормативна рамка не позволява решаване на проблема/проблемите.
Описаният проблем не може да бъде разрешен в рамките на действащата нормативна уредба. Както е посочено в т. 1.1. за постигането на целите на изпълняваните политики в областта на правната помощ министърът на правосъдието следва да може самостоятелно да подбере ръководната част от състава на НБПП, който да ги изпълнява с оглед на гарантирането на лицата на ефективен достъп до правосъдие. Също така ще се постигне и съответствие по отношение на основанията и реда за назначаване, съответно освобождаване на останалите ръководни административни длъжности на национално ниво. Действащите основания за назначаване, съответно освобождаване, на председателя и заместник-председателя на НБПП, както и редът за тяхното извършване, са изчерпателно уредени в действащата нормативна уредба (чл. 11 и чл. 14 ЗПП), поради което същите не подлежат на разширително тълкуване или прилагането по аналогия на правни норми от други нормативни актове. 
1.4. Посочете задължителните действия, произтичащи от нормативни актове от по-висока степен или актове от правото на ЕС.
Няма задължителни действия, произтичащи от актове от нормативни актове от по-висока степен или от първичното или вторично право на Европейския съюз. 
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 
Не са извършвани последващи оценки на ЗПП. Анализите от изпълнението на политиката в областта на правната помощ за 2025 г. са посочени в т. 1.1. 

	2. Цели:
· Цел 1: Създаване на ясен механизъм, гъвкавост и оперативност при управление на системата за правна помощ;
· Цел 2: Осигуряване на по-висока ефективност при координирането на съвместните политики между Министерството на правосъдието и Националното бюро за правна помощ в областта на правната помощ. 
· Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.

	3. Заинтересовани страни: 
-     Министерският съвет;
· Министерството на правосъдието;
· Националното бюро за правна помощ;
· Висшият адвокатски съвет; 
· 6 434 броя адвокати, вписани в Националния регистър на правната помощ към 31 декември 2025 г.;
· Граждани, обхванати от системата на правната помощ, чийто точен брой не може да бъде идентифициран. 

	4. Варианти на действие. Анализ на въздействията:

	4.1. По проблем 1: Необходимост да се предприемат действия за повишаване на ефективността при координирането на съвместните политики между Министерството на правосъдието и Националното бюро за правна помощ. 

	Вариант 1 „Без действие“:
Описание:
	Вариантът „Без действие“ се характеризира с непредприемането на никакви действия, които пряко да адресират дефинираните проблеми. При такъв вариант ще продължи да съществува възможността за несъответствие и некоординиране на действията между Министерството на правосъдието и Националното бюро за правна помощ. 
Положителни (икономически/социални/екологични) въздействия:
	Не са идентифицирани очаквани положителни икономически, социални или екологични въздействия вследствие на прилагането на този вариант. 
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
· Продължаване на досегашния институционален дуализъм, липса на яснота и безспорност при носенето на институционалната отговорност за нейното изпълнение в областта на правната помощ; 
· Невъзможност осъществяваната политика в сферата на правната помощ да бъде съобразена с изискванията на държавната политика в конкретната област; 
· Правна празнота, която води до непоследователност в реда за назначаване и освобождаване на председателя и заместник-председателя на Националното бюро за правна помощ спрямо останалите второстепенни разпоредители по бюджета на Министерството на правосъдието. 
                (върху всяка заинтересована страна/група заинтересовани страни)
Специфични въздействия:
	Не са идентифицирани очаквани специфични въздействия. 
Въздействия върху малките и средните предприятия: 
	Законопроектът не регулира обществени отношения, свързани с дейността на МСП. 
Административна тежест: 
	При този вариант административната тежест не се променя. 
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)
Вариант 2 „Изменение и допълнение на Закона за правната помощ“:
Описание:
Този вариант предполага решаване на идентифицирания проблем чрез нормативна намеса. Със законопроекта се предлага прецизиране на основанията и реда за назначаване на председателя и заместник-председателя на НБПП с оглед на преодоляване на досегашния институционален дуализъм при носенето на институционалната отговорност при провеждане на държавната политика в областта на правната помощ: 
· С предложението за изменение на чл. 11, ал. 2 ЗПП се предвижда председателят и заместник-председателят на НБПП да се назначават и освобождават със заповед на министъра на правосъдието. Предлаганата промяна относно реда на назначаване на председателя и на заместник-председателя на НБПП привежда докрай логиката, че министърът на правосъдието носи отговорност за дейността на НБПП;
· С предлаганите допълнения в чл. 14 ЗПП сред основанията за прекратяване на трудовото правоотношение на председателя или заместник-председателя на НБПП се предвижда и придобиване и упражняване на право на пенсия. Без правно значение е кога лицето е придобило или упражнило правото си на пенсия по реда на чл. 68 и следващите от Кодекса за социално осигуряване (КСО) – преди или след учредяване на трудовото му правоотношение, поради което е възможно да разполага със заместващ доход, определен съобразно правилата на КСО. Подобно изискване е въведено по отношение на други административните ръководители – например съгласно чл. 13, ал. 3, т. 11-13 от Закона за изпълнение на наказанията и задържането под стража сред основанията за прекратяване на правомощията на главния директор на Главна дирекция „Изпълнение на наказанията“ е придобиване право на пенсия за осигурителен стаж и възраст по чл. 68, 69 или 69б КСО или когато на служителя е отпусната пенсия на основание чл. 68, 68а, 69 или 69б КСО, а също така и когато служебното правоотношение е възникнало, след като назначеният държавен служител е придобил и упражнил правото си на пенсия по чл. 68, 68а, 69 или 69б КСО; съгласно чл. 24, ал. 6, т. 3 от Закона за военното разузнаване сред основанията за предсрочно прекратяване на правомощията на директора на Служба „Военно разузнаване“ е придобиване право на пенсия за осигурителен стаж и възраст по чл. 68 КСО; 
· Въвежда се и ново основание за предсрочно прекратяване на всички членове на НБПП – при действия, които накърняват престижа на НБПП. Предложението е отражение на общото изискване за ненакърняване на престижа на съответната служба. Подобно изискване съществува в редица закони – чл. 308, ал. 3, т. 2 от Закона за съдебната власт предвижда, че сред основанията за налагане на дисциплинарно наказание дисциплинарно освобождаване от длъжност на магистрати са действия, които накърняват престижа на съдебната власт. В чл. 16, ал. 1, т. 4 от Закона за Държавна агенция „Разузнаване“ сред основанията за предсрочно прекратяване на пълномощията на председателя и заместник-председателите на Държавна агенция „Разузнаване“ законодателят предвижда и действия, които накърняват престижа на Агенцията. Аналогично основание е въведено и в чл. 19в, ал. 5, т. 6 от Закона за специалните разузнавателни средства, чл. 8, ал. 4, т. 6 от Закона за Националната служба за охрана, чл. 8, ал. 4, т. 7 от Закона за Държавна агенция „Национална сигурност“. Това основание е въведено на общо основание и за всички държавни служители с Кодекса за поведение на служителите в държавната администрация (чл. 18).

Положителни (икономически/социални/екологични) въздействия:
 При този вариант ще се:
· Подобри ефективността при координирането на съвместните политики между Министерството на правосъдието и НБПП; 
· Създаване на ясен механизъм и оперативност при управлението на системата на правната помощ. 
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
	Не се предвиждат негативни въздействия.   
(върху всяка заинтересована страна/група заинтересовани страни)
Специфични въздействия:
	Няма.
Въздействия върху малките и средните предприятия: 
	Не се предвижда въздействие върху малките и средни предприятия.
Административна тежест:
	Не се въвеждат нови регулаторни режими, такси или административни услуги. 
Вариант 3 „НЕНОРМАТИВНА НАМЕСА“:
Описание:
Този вариант предполага разрешаване на идентифицирания проблем чрез изготвяне на указания или насоки, както и на други организационни мерки. Този вариант не може да преодолее посочените проблеми. 
Положителни (икономически/социални/екологични) въздействия:
Не са идентифицирани очаквани положителни икономически, социални или екологични въздействия вследствие на прилагането на този вариант. 
(върху всяка заинтересована страна/група заинтересовани страни)
Отрицателни (икономически/социални/екологични) въздействия:
За този вариант са присъщи всички негативни въздействия на Вариант 1.  
Дефинираният в т. 1 проблем не може да бъде разрешен чрез организационни мерки. 
(върху всяка заинтересована страна/група заинтересовани страни)
Специфични въздействия: 
Не са идентифицирани очаквани специфични въздействия.
Въздействия върху малките и средните предприятия:  
	Проектът не регулира предоставянето  на административни услуги и не въвежда нови задължения за физическите и юридическите лица и в този смисъл няма отношение към административната тежест за физическите и юридическите лица. 
Административна тежест: При този вариант не се очаква намаляване на административната тежест за физическите и юридическите лица.  
(въздействията върху малките и средните предприятия; административна тежест)
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)

	5. Сравняване на вариантите:
Степени на изпълнение по критерии: 1) висока; 2) средна; 3) ниска.

5.1. По проблем 1:
	
	Вариант
 „Без действие“
	Вариант 2
„Изменение и допълнение на ЗПП
	Вариант 3
„Ненормативна намеса“

	Ефективност
	Цел 1: Създаване на ясен механизъм, гъвкавост и оперативност при управление на системата за 
правна помощ

Цел 2: Осигуряване на по-висока ефективност при координирането на съвместните политики между Министерството на правосъдието и Националното бюро за правна помощ. 
	ниска
	висока
	ниска

	Ефикасност
	Цел 1: Създаване на ясен механизъм, гъвкавост и оперативност при управление на системата за 
правна помощ

Цел 2: Осигуряване на по-висока ефективност при координирането на съвместните политики между Министерството на правосъдието и Националното бюро за правна помощ.
	ниска
	висока
	ниска

	Съгласуваност
	Цел 1: Създаване на ясен механизъм, гъвкавост и оперативност при управление на системата за 
правна помощ

[bookmark: _GoBack]Цел 2: Осигуряване на по-висока ефективност при координирането на съвместните политики между Министерството на правосъдието и Националното бюро за правна помощ.
	ниска
	висока
	ниска



1.1. Сравнете вариантите чрез сравняване на ключовите им положителни и отрицателни въздействия.
1.2. Посочете степента, в която вариантите ще изпълнят определените цели, съгласно основните критерии за сравняване на вариантите:
ефективност, чрез която се измерва степента, до която вариантите постигат целите на предложението;
ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
съгласуваност, която показва степента, до която вариантите съответстват на действащите стратегически документи.
При реализирането на първия и третия вариант не се постигат поставените цели. Осъществяването на втория вариант позволява в максимална степен да се изпълнят поставените цели. 

	6. Избор на препоръчителен вариант:
По проблем 1: Вариант 2 Нормативна намеса: „Изменение и допълнение на Закона за правната помощ“.
Посочете препоръчителните варианти за решаване на поставения проблем/проблеми.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):



	 
1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?

…………………………………………………………………..……………………… ………………………………………………………………………………………….

	
1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?

…………………………………………………………………..……………………… ………………………………………………………………………………………….

	Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?



Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
	Няма.
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:

……………………………………………………………………………………………..
Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.


Законопроектът ще бъде публикуван за провеждане на обществени консултации за срок от 30 дни.
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?


	.
1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5. 

	9.  Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения: 
1. Закон за правната помощ
2. Отчетен доклад за дейността на Националното бюро за правна помощ.

	Приложете необходимата допълнителна информация и документи.

	11. Информационни източници:
1. https://www.lex.bg/laws/ldoc/2135511185
2. https://mjs.bg/home/index/29ecd10f-3d3a-47e6-80fc-b0bf2c070fa2 
  
	Посочете изчерпателен списък на информационните източници, които са послужили за оценка на въздействията на отделните варианти и при избора на  вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:

